Гелор Канга

Гелор Канга (р. , во Ојем) — габонски фудбалер,  на  и на габонската репрезентација.

 Кариера 
Канга е роден во Ојем, Габон. Во својата татковина тој играл за екипите на Мангаспорт (2007-2010), Мисил (2010-2012) и Мунана од Либрвил со која во сезоната 2012-2013 го освоил Купот на Габон. 

На 9 февруари 2013 година, потпишал три и пол годишен договор со рускиот Ростов, со што ја започнал својата кариера на европскиот континент. Своето деби во Премиер лигата на Русија го направил на 9 март 2013, против екипата на Аланија. Во сезоната 2013-2014, под водството на тренерот Миодраг Божовиќ, Канга со Ростов го освоил Купот на Русија; во финалето против Краснодар кое Ростов го добил по изведување пенали, Канга го започнал натпреварот како стартер но поради повреда излегол уште во 18-тата минута и бил заменет од некогашниот фудбалер на Ливерпул, Флоран Синама Понгол. Канга бил играч на Ростов до летото 2016 година, а вкупно за клубот одиграл 82 натпревари и постигнал 8 голови. 

На 1 јули 2016 година, Канга потпишал двегодишен договор со Црвена ѕвезда, во која стигнал на барање на тренерот Божовиќ кој го тренирал и претходно во Ростов. 

На 2 февруари 2018 година, Спарта Прага го купила Канга за необјавена сума.

На 31 јули 2020 година, Канга се вратил во Црвена ѕвезда, потпишувајќи тригодишен договор со клубот. Во сезоната 2020-2021, со црвено-белите ги освоил првенството и купот на Србија.

Репрезентативна кариера
За репрезентацијата на Габон дебитирал во 2012 година, во пријателски натпревар против . Од тогаш тој бил редовен репрезентативец на својата земја и настапил за Габон на три изданија на Африканскиот куп на нации во 2015, на домашен терен во 2017 и во 2021 година.

Титули
 Мангаспорт
Габонско првенство : 1 
 2007-2008

 Мисил
Габонско првенство : 1 
 2010-2011

 Мунана
Куп на Габон : 1 
 2013

 Ростов
Куп на Русија : 1 
 2013-2014

 Спарта Прага
Куп на Чешка : 1 
 2019-2020

 Црвена ѕвезда
Суперлига на Србија : 1 
 2020-2021
Куп на Србија : 1 
 2020-2021

 Наводи 

 Надворешни врски 

Гелор Канга на soccerway 
Гелор Канга на transfermarkt 
Гелор Канга на eurosport 
Гелор Канга на whosocred

Категорија:Живи луѓе
Категорија:Габонски фудбалери
Категорија:Фудбалери на ФК Црвена Ѕвезда
Категорија:Фудбалери на ФК Спарта Прага